Éverton Ribeiro

Éverton Augusto de Barros Ribeiro (sündinud 10. aprillil 1989 Arujás) on Brasiilia jalgpallur, poolkaitsja. Ta mängib Brasiilia kõrgliigaklubis Bahia ja Brasiilia jalgpallikoondises.

2013. ja 2014. aasta hooajal mängis ta Cruzeiros. Mõlemal hooajal tuli ta klubiga Brasiilia meistriks ja lisaks valiti ta mõlemal hooajal kõrgliiga hooaja sümboolsesse koosseisu.

Aastatel 2017–2023 mängis ta Brasiilia kõrgliigaklubis Flamengo. 25. novembril 2018 oma endise koduklubi Cruzeiro vastu löödud värav valiti 2018. aasta Brasiilia kõrgliiga ilusaimaks väravaks."Éverton Ribeiro leva prêmio de gol mais bonito do Brasileirão". esporte.uol.com.br. 3.12.2018. Vaadatud 5.1.2018 Ta tuli 2019. aastal Flamengoga Brasiilia meistriks ja võitis lisaks Lõuna-Ameerika klubide meistrivõistlused. Ribeiro valiti sel hooajal Brasiilia kõrgliiga hooaja sümboolsesse koosseisu.

2024. aasta jaanuaris sõlmis ta kaheaastase lepingu Bahiaga.

 Koondisekarjäär 
Debüüdi Brasiilia rahvuskoondises tegi ta 5. septembril 2014 sõprusmängus Colombia vastu.

Ta kuulus Brasiilia koondisse 2015. aasta Copa Américal. Ta pääses vahetusest platsile esimeses alagrupimängus Peruu vastu ja veerandfinaalis Paraguay vastu. Veerandfinaalis oli ta üks kahest Brasiilia mängijast, kes penaltiseerias eksis, makstes sellega Brasiilia pääsu poolfinaali.

2020. aasta oktoobris kutsuti ta pärast enam kui viit aastat tagasi koondisse. 2021. aasta Copa América teises alagrupimängus 17. juunil lõi ta Peruu vastu oma koondisekarjääri esimese värava. 2021. aasta septembris lõi ta MM-i valikmängudes värava Tšiili ja Peruu vastu.

2022. aasta maailmameistrivõistlustel pääses ta väljakule viimases alagrupimängus Kameruni vastu.Everton Ribeiro - National team. transfermarkt.com. Vaadatud 14.4.2024

 Saavutused 
Coritiba
Campeonato Paranaense: 2011, 2012
Cruzeiro
Campeonato Mineiro: 2014
Campeonato Brasileiro Série A: 2013, 2014
Al Ahli
UAE Pro-League: 2015–16
UAE Super Cup: 2016
Flamengo
Campeonato Brasileiro Série A: 2019, 2020
Campeonato Carioca: 2019, 2020, 2021
Copa do Brasil: 2022
Supercopa do Brasil: 2020, 2021
Copa Libertadores: 2019, 2022
Recopa Sudamericana: 2020

 Viited 

 Välislingid 
 Éverton Ribeiro soccerway.com lehel

Kategooria:Brasiilia jalgpallurid
Kategooria:Sport Club Corinthians Paulista mängijad
Kategooria:Coritiba Foot Ball Clubi mängijad
Kategooria:Cruzeiro Esporte Clube mängijad
Kategooria:Clube de Regatas do Flamengo mängijad
Kategooria:Esporte Clube Bahia mängijad
Kategooria:Campeonato Brasileiro Série A mängijad
Kategooria:Sündinud 1989